( 116 ) 
vous bien conseiller de non bailler la investiture au Duc, ains prendre 
led 1 Estât en vos mains, suis pour ce constraint de m’extendre en ce plus 
amplement et vous dire les dangers que pouries avoir en suivant tel 
conseil; et ne pense Y. M. que en ce me mene passion quelconque, soubz 
couleur des biens qui m’ont esté donnez aud 1 Estât de Milan, car je les ai 
de vostre gré, et le Duc les m’a baillé à votre contemplation et requeste, 
et Y. M. m’a confirmé et de nouveaul auctroié lad e donacion, de maniéré 
que quand led 1 Estât de Milan seroit en vos mains, je me tiendroie plus 
assuré desdits biens que estant l’Estat es mains du Duc, d’austant que 
sériés plus puissant pour deffendre icelui Estât et par conséquent lesd s 
biens qu’ilz ne tournassent es mains des François, que seroit perdre cela 
avec tout le demourant de mon patrimoine et acquisitions que j’ai en 
Lombardie. Mais ce que me meut à vous declairer en ce si amplement 
mon advis, c’est l’affection et zele que j’ai à v® service et la craincte que 
j’ai que, par sinistres informations, ne soiez, soubs umbre de bien, 
deceu et conduict à inconvénient de laisser perdre cest Estât, comme fit 
le feu Empereur Maximilian, vostre grant pere. lequel pour dilaier la 
investiture aud 1 Maximilian, frere de ce Duc, fut cause de la fere entrer 
en practiques à ce appoinctées avec les François et lui fere perdre la 
Duché, et apres sur les intelligences que led 1 feu Empereur avoit de 
recouvrer Milan y amenant avec lui le Duc Francisque, qu’est à présent, 
pour ce que S. M. laissa led 1 Duc en Allemaigne et sans lui s’envint 
jusques aux portes de Milan, l’on lui fit visages de bois et lui fermèrent 
les portes, lesquels lui eussent esté ouverts s'ils eussent congneu le Duc 
estre avec lui pour le mettre aud 1 Estât, et congnoissant le contraire, l’en 
firent retourner honteusement; et pour ce, Sire, quand ores mon advis 
seroit rejecté par vous et par tous ceulx de vostre conseil et que me 
trouveriez estre seul en opinion, ne laisseroie pour mon debvoir et pour 
ma descharge de vous en dire clairement ce que mon petit entendement 
en peult comprendre, en faisant toujours comme Cassandre, qui predi- 
soit toujours les choses sans estre creue. 
Je dis doncques, Sire, qu’il vous est necessaire de bailler la investi¬ 
ture de Milan à ce Duc Francisque ou estre en danger de perdre l’Estat 
de Milan, ensemble tout ce qu’avez en Italie; et quand plus dilairez de 
bailler lad 6 investiture, en plus grand danger et despens vous trouverez; 
et selon que Milan a esté cause de vous conserver Naples et Secille, aussi 
pourroit estre cause de les vous faire perdre, ce que Dieu ne veuille, car 
il y a trois raisons urgentes qui me meuvent à craindre ce dangier. 
La première, pour ce que le Siégé aposti ue a toujours crainct que les 
Empereurs ne se fissent grans en Italie, et, pour ce, en toutes les inves¬ 
titures de Naples, est expressément deffendu que ung Roi de Naples ne 
